পরিবর্তনের জন্য সংগ্রামের এই ক্ষেত্রটিতে দার্শনিকদের ভূমিকা হবে অগ্রগণ্য। কারণ, আমরা জানি, অন্যরা যেখানে ক্ষুদ্র ও বিশেষকে দেখেন, দার্শনিকেরা সেখানে দেখেন সমগ্রকে ও নির্বিশেষ সাধারণকে; সেইসঙ্গে দেখেন স্বাতন্ত্র্যকেও। সত্মূপ দেখেন না, দেখেন সজীব সম্মিলন। তাঁরা কেবল দেখেন না, বুঝতেও চান। বিদ্যমানকে নিয়ে সন্তুষ্ট নন বলেই তাঁরা বুঝতে চান কী ঘটছে এবং কেন ঘটছে। তাঁদের বিবেচনা কোনো একটি বিশেষ ক্ষেত্র নয়, বিবেচনা সমগ্র বিশ্ব।